
诪讜注讚 拽讟谉 讬 注"讘 - 驻讬专讜砖 砖讟讬讬谞讝诇抓

讗讘诇 讞诪专讗 讚专讬讞讬讗 [讛讞诪讜专 砖诪住讜讘讘 讘专讬讞讬讬诐] 鈥� 诇讗 讜讗住讜专 诇讬讬砖专 驻专住讜转讬讜, 诇驻讬 砖讗讬谉 讝讛 诇爪讜专讱 讛诪讜注讚, 砖讛专讬 讗讬谉 讟讜讞谞讬诐 讟讞讬谞讛 专讘讛 讘诪讜注讚.


讘讻诇 讝讗转 谞诪住专 讻讬 专讘 讬讛讜讚讛 砖专讬 诇诪讬砖拽诇 讟讜驻专讬讛 诇讞诪专讗 讚专讬讞讬讗 [讛转讬专 诇讬讟讜诇 讗转 讛爪驻讜专谞讬诐 诇讞诪讜专 砖诇 专讬讞讬讬诐], 讜诇讗讜拽讜诪讬 专讬讞讬讗 [讜诇讛注诪讬讚 讗讘谞讬 专讬讞讬讬诐 讘诪拽讜诪谉], 讜诇诪讬讘谞讬 专讬讞讬讗 [讜诇讘谞讜转 讗转 讘住讬住 讛专讬讞讬讬诐], 讜诇诪讬讘谞讬 [讜诇讘谞讜转] 讗转 讗诪转 专讬讞讬讗 [讛专讬讞讬讬诐], 讗诪转 讛诪讬诐 砖讘讛 讝讜专诪讬诐 讛诪讬诐 讛诪谞讬注讬诐 讗转 讛专讬讞讬讬诐, 讜诇诪讬讘谞讬 讗讜专讬讗 [讜诇讘谞讜转 讗讜专讜讜讛 诇讘讛诪讜转]. 专讘讗 砖专讗 诇住专讜拽讬 住讜住讬讗 [讛转讬专 诇住专拽 住讜住] 讜诇诪讬讘谞讬 讗拽专驻讬讟讗 [讜诇讘谞讜转 诪注拽讛] 讜诇诪讬讘谞讬 讗讬爪讟讘讗 [讜诇讘谞讜转 住驻住诇].


专讘讗 砖专讗 诇诪讬砖拽诇 讚诪讗 [讛转讬专 诇讛拽讬讝 讚诐] 诇讘讛诪讛 讘讞讜诇讗 讚诪讜注讚讗 [讘讞讜诇 讛诪讜注讚] 讻讚讬 诇专驻讗讛. 讗诪专 诇讬讛 [诇讜] 讗讘讬讬: 转谞讬讗 讚诪住讬讬注 诇讱 [砖谞讜讬讬讛 讘专讬讬转讗 砖诪住讬讬注转 诇讱], 砖砖谞讬谞讜: 诪拽讬讝讬谉 讚诐 诇讘讛诪讛, 讜讗讬谉 诪讜谞注讬谉 专驻讜讗讛 诇讘讛诪讛 讘讞讜诇讜 砖诇 诪讜注讚.


专讘讗 砖专讗 诇讻住讻讜住讬 拽讬专诪讬 [讛转讬专 诇砖驻砖祝 讘讙讚讬诐] 讘转讛诇讬讱 讻讬讘讜住诐, 诪讗讬 讟注诪讗 [讜诪讛 讟注诐] 鈥� 诪注砖讛 讛讚讬讜讟 讛讜讗 砖讗讬谉 讝讜 诪诇讗讻转 讗讜诪谉 讛讗住讜专讛 讘诪讜注讚. 讗诪专 专讘 讬爪讞拽 讘专 讗诪讬 讗诪专 专讘 讞住讚讗: 拽讬讟讜专讬 讘讬专讬 [拽讬砖讜专 拽驻诇讬诐 讘砖专讜讜诇讬诐] 鈥�/span> 讗住讬专 [讗住讜专], 诪讗讬 讟注诪讗 [诪讛 讟注诐] 鈥� 诪注砖讛 讗讜诪谉 讛讜讗, 讜诪诇讗讻转 讗讜诪谞讜转 讙诪讜专讛 诇讗 讛转讬专讜 讘诪讜注讚.


讗 讗诪专 专讘讗: 诪讗谉 讚诪转拽讬诇 讗专注讗 [诪讬 砖诪住拽诇 拽专拽注] 讗诐 注砖讛 讝讗转 讗讚注转讗 讚讘讬 讚专讬 [注诇 讚注转 诇驻谞讜转 讛拽专拽注 诇注砖讜转 诪拽讜诐 讙讜专谉] 鈥�/span> 砖专讬 [诪讜转专] 讛讚讘专, 讗讚注转讗 讚讗专注讗 [注诇 讚注转 拽专拽注] 讗诐 诇爪讜专讱 讝专讬注讛 鈥� 讗住讬专 [讗住讜专].


讜砖讜讗诇讬诐: 讛讬讻讬 讚诪讬 [讻讬爪讚 讛讜讗 讘讚讬讜拽 讛讚讘专] 讻讬爪讚 讬讜讚注讬诐 诪讛 讻讜讜谞转讜? 鈥� 讗诐 讛讜讗 讝讜专拽 诪讜诇讬讗 讘诪讜诇讬讗 讜谞爪讗 讘谞爪讗 [诇讜拽讞 专讙讘 讙讘讜讛 讜砖诐 注诇 专讙讘 讙讘讜讛 讗讞专 讗讜 砖诇讜拽讞 诪讞专讬抓 诪诪拽讜诐 谞诪讜讱 讜诪讞讝讬专 诇讞专讬抓 讗讞专] 诪讜讻讞 砖注讜砖讛 讝讗转 讗讚注转讗 讚讘讬 讚专讬 [注诇 讚注转 诇注砖讜转 讙讜专谉], 砖讻讜讜谞转讜 专拽 诇驻谞讜转 砖讟讞 讬砖专 讘讗诪爪注 讜讗讬谞谞讜 诪注讜谞讬谉 讘讗讚诪讛 砖诪住讘讬讘, 讗讜诇诐 讗诐 讛讜讗 砖拽诇 诪讜诇讬讗 讜砖讚讗 讘谞爪讗 [诇讜拽讞 诪诪拽讜诐 讙讘讜讛 讜讝讜专拽 讘讞专讬抓, 讘诪拽讜诐 谞诪讜讱] 鈥�/span> 诪谉 讛住转诐 讗讚注转讗 讚讗专注讗 [注诇 讚注转 拽专拽注], 讜讛专讬讛讜 讻讞讜专砖.


讜讗诪专 专讘讗: 讛讗讬 诪讗谉 讚讝讻讬 讝讬讻讬 [诪讬 砖诪拽讜砖砖 注爪讬诐], 讗诐 注讜砖讛 讻谉 讗讚注转讗 讚爪讬讘讬 [注诇 讚注转 诇讬讟讜诇 讗转 讛注爪讬诐 诇砖讬诪讜砖讜] 鈥� 砖专讬 [诪讜转专], 讗讜诇诐 讗诐 注讜砖讛 讻谉 讗讚注转讗 讚讗专注讗 [注诇 讚注转 诇转拽谉 讛拽专拽注] 鈥� 讗住讬专 [讗住讜专], 砖讚讜诪讛 诇讞讜专砖 讜诪讻砖讬专 讗转 讛拽专拽注 诇讝专讬注讛 讘讬讜诐 讟讜讘. 讛讬讻讬 讚诪讬 [讻讬爪讚 讘讚讬讜拽] 诪讘讞讬谞讬诐? 砖拽讬诇 专讘专讘讬 讜砖讘讬拽 讝讜讟专讬 [谞讜讟诇 注爪讬诐 讙讚讜诇讬诐 讜诪谞讬讞 拽讟谞讬诐] 鈥� 讗讚注转讗 讚爪讬讘讬 [诪砖诪注 砖注诇 讚注转 讛注爪讬诐], 讗讜诇诐 讗诐 砖拽诇 专讘专讘讬 讜讝讜讟专讬 [谞讜讟诇 讙讚讜诇讬诐 讜拽讟谞讬诐] 鈥� 诪谉 讛住转诐 讗讚注转讗 讚讗专注讗 [注诇 讚注转, 诇砖诐 转讬拽讜谉 讛拽专拽注] 讛讜讗 注讜砖讛 讻谉 讜讗住讜专.


讜讗诪专 专讘讗: 讛讗讬 诪讗谉 讚驻转讞 诪讬讗 诇讗专注讬讛 [诪讬 砖驻讜转讞 讗转 讗诪转 讛诪讬诐 诇讗讚诪转讜], 讗诐 注讜砖讛 讻谉 讗讚注转讗 讚讻讜讜专讬 [注诇 讚注转 诇爪讜讚 讚讙讬诐] 讛讘讗讬诐 注诐 讛诪讬诐 鈥� 砖专讬 [诪讜转专], 讜讗诐 注讜砖讛 讻谉 讗讚注转讗 讚讗专注讗 [注诇 讚注转 诇讛砖拽讜转 讗转 讛讗讚诪讛] 鈥�/span> 讗住讬专 [讗住讜专].


讛讬讻讬 讚诪讬 [讻讬爪讚 讝讛 讘讚讬讜拽] 讛讛讘讞谞讛 讘讻讱? 讗诐 驻转讞 转专讬 讘讘讬 [砖谞讬 砖注专讬诐, 驻转讞讬诐] 讘讗诪转 讛诪讬诐, 讞讚 诪注讬诇讗讬 讜讞讚 诪转转讗讬 [讗讞讚 诪诇诪注诇讛 讜讗讞讚 诪诇诪讟讛] 砖讬讻谞住讜 讛诪讬诐 讜讬爪讗讜 诪诪谞讛, 讛专讬讛讜 诪讜讻讬讞 讘讝讛 讻讬 讗讚注转讗 讚讻讜讜专讬 [注诇 讚注转 诇爪讜讚 讚讙讬诐] 讛讜讗 注讜砖讛 讻谉, 砖讛诪讬诐 讝讜专诪讬诐 讛讞讜爪讛, 讜专拽 讛讚讙讬诐 谞砖讗专讬诐 讘砖讚讛讜, 讗讜诇诐 讗诐 驻转讞 讞讚 讘讘讗 [砖注专, 驻转讞, 讗讞讚] 讘诇讘讚 鈥� 讜讚讗讬 讗讚注转讗 讚讗专注讗 [注诇 讚注转 讛拽专拽注] 讛讜讗 注讜砖讛, 砖专爪讜谞讜 砖转转诪诇讗 讛讗诪讛 讜讬注诇讜 讛诪讬诐 注诇 讙讚讜转讬讛 讜讬砖拽讜 讗转 讛砖讚讛.


讜讗诪专 专讘讗: 讛讗讬 诪讗谉 讚驻砖讞 讚讬拽诇讗 [诪讬 砖诪讞转讱 讗转 注谞驻讬 讛讚拽诇] 讗诐 注讜砖讛 讻谉 讗讚注转讗 讚讞讬讜转讗 [注诇 讚注转 诇讛讗讻讬诇 讗转 讛讘讛诪讜转] 鈥�/span> 砖专讬 [诪讜转专], 讗讜诇诐 讗诐 注讜砖讛 讻谉 讗讚注转讗 讚讚讬拽诇讗 [注诇 讚注转 诇转拽谉 讗转 讛讚拽诇] 鈥�/span> 讗住讬专 [讗住讜专]. 讛讬讻讬 讚诪讬 [讻讬爪讚 讝讛 讘讚讬讜拽] 诪讘讞讬谞讬诐 讘讛讘讚诇? 讗诐 砖拽讬诇 讻讜诇讬讛 诪讞讚 讙讬住讗 [诇讜拽讞, 拽讜爪抓, 讛讻诇 诪爪讚 讗讞讚] 鈥� 讜讚讗讬 讗讚注转讗 讚讞讬讜转讗 [注诇 讚注转 讛讗讻诇转 讛讘讛诪讜转] 讛讜讗 注讜砖讛 讻谉, 砖讛专讬 专讜讗讬诐 砖讗讬谞讜 诪拽驻讬讚 讗诐 讬驻住讬讚 讗转 讛讚拽诇, 讗讜诇诐 讗诐 讛讜讗 拽讜爪抓 诪讛讗讬 讙讬住讗 讜诪讛讗讬 讙讬住讗 [诪爪讚 讝讛 讜诪爪讚 讝讛] 鈥� 讜讚讗讬 讗讚注转讗 讚讚讬拽诇讗 [注诇 讚注转 讛讚拽诇] 讛讜讗 注讜砖讛 讻谉 讜讗住讬专 [讜讗住讜专].


讜讗诪专 专讘讗: 讛谞讬 转诪专讬 转讜讞诇谞讬 [转诪专讬诐 讗诇讛 砖讛诐 注讚讬讬谉 讘讜住专] 鈥�/span> 诪讬讙讝专讬谞讛讜 [诇讞转讜讱 讗讜转诐] 讻讚讬 诇讛讻砖讬专诐 诇讗讻讬诇讛 鈥� 砖专讬 [诪讜转专], 讗讜诇诐 诪讬讬爪讬谞讛讜 [诇讻讘讜砖 讗讜转诐] 鈥� 讗住讬专 [讗住讜专], 诇驻讬 砖讗讬谉 讻讜讜谞转讜 诇讗讜讻诇诐 讘诪讜注讚 讗诇讗 诇讛讻砖讬专诐 诇砖讬诪讜砖 诇讗讞专 讛讞讙. 专讘 驻驻讗 讗诪专: 讻讬讜谉 讚诪转诇注讬 [砖诪转诇讬注讬诐] 讗诐 诇讗 讬讟驻诇讜 讘讛诐 鈥� 讛专讬 讻驻专拽诪讟讬讗 (诪住讞专) 讛讗讘讚 讚诪讬, 讜砖专讬 [谞讞砖讘讬诐, 讜诪讜转专], 讻讻诇 诪诇讗讻讛 讗讞专转 砖讛讬讗 讘讘讞讬谞转 讚讘专 讛讗讘讚 砖诪讜转专 诇注砖讜转讛 讘讞讜诇 讛诪讜注讚.


讘 讜讗诪专 专讘讗: 驻专拽诪讟讬讗 讻诇 砖讛讜讗, 讗住讜专 讘讞讜诇 讛诪讜注讚. 讗诪专 专' 讬讜住讬 讘专 讗讘讬谉: 讜讘讚讘专 讛讗讘讚 讗诐 诇讗 讬注砖谞讜 讘诪讜注讚 鈥� 诪讜转专. 讗祝 诪住讜驻专: 专讘讬谞讗 讛讜讛 诇讬讛 讛讛讜讗 注讬住拽讗 讚讛讜讛 诪讝讚讘谉 讘砖讬转讗 讗诇驻讬 [讛讬讛 诇讜 注住拽 砖讜转驻讜转 砖讛讬讛 谞诪讻专, 讛讬讛 砖讜讛 诇诪讜讻专讜 讘砖砖转 讗诇驻讬诐 讚讬谞专讬诐], 砖讛讬讬讛 诇讝讘讜谞讬讛 讘转专 讞讜诇讗 讚诪讜注讚讗 讜讝讘谞讬讛 讘转专讬住专 讗诇驻讬 [砖讛讛 诪诇诪讜讻专讜 注讚 诇讗讞专 讞讜诇 讛诪讜注讚 讜诪讻专讜 讘砖谞讬诐 注砖专 讗诇驻讬诐].


诪住讜驻专: 专讘讬谞讗 讛讜讛 诪住讬拽 讝讜讝讬 讘讘谞讬 讗拽专讗 讚砖谞讜讗转讗 [讛讬讛 谞讜砖讛 讝讜讝讬诐, 讻住驻讬诐 讘讘谞讬 诪讘爪专 砖谞讜讜讗转讗], 讗转讗 诇拽诪讬讛 [讘讗 诇驻谞讬] 专讘 讗砖讬 讗诪专 诇讬讛 [诇讜]: 诪讛讜 诇诪讬讝诇 讛讗讬讚谞讗 注诇讬讬讛讜 [诇诇讻转 注讻砖讬讜, 讘讞讜诇 讛诪讜注讚, 注诇讬讛诐] 诇讙讘讜转 讗转 讛讞讜讘? 讗诪专 诇讬讛 [诇讜] 专讘 讗砖讬: 讻讬讜谉 讚讛讗讬讚谞讗 [砖注讻砖讬讜] 讛讜讗 讚诪砖讻讞转 诇讛讜 [砖讗转讛 诪讜爪讗 讗讜转诐], 讜讗讬诇讜 讘讬讜诪讬 讗讞专讬谞讬 诇讗 诪砖讻讞转 诇讛讜 [讘讬诪讬诐 讗讞专讬诐 讗讬谉 讗转讛 诪讜爪讗 讗讜转诐], 砖讛讬讜 讗谞砖讬诐 讗诇讛 谞讜讚讚讬诐 讘诪砖讱 讛砖谞讛 诇诪住讞专诐 鈥� 讛专讬 讝讛 讻驻专拽诪讟讬讗 讛讗讘讚 讚诪讬, 讜砖专讬 [谞讞砖讘, 讜诪讜转专].


讜诪注讬专讬诐: 转谞讬讗 谞诪讬 讙讘讬 [砖谞讜讬讛 讘专讬讬转讗 讙诐 讻谉 诇注谞讬谉] 注讘讜讚讛 讝专讛 讻讬 讛讗讬 讙讜讜谞讗 [讻讙讜谉 讝讛], 砖砖谞讬谞讜: 讛讜诇讻讬谉

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

